AFRIKAANSE OPSOMMING: 'n Deeglike soektog deur die literatuur en die Cambridge Crystallographic Structural Database het geen resultate gelewer van komplekse waarin 'n neutrale osoonligand komplekseer met 'n metaal nie. Ioniese verbindings waarin die osonied as anioon optree, is wel bekend deur die literatuur en die enigste resultaat in die CCSD - vir 'n soektog bevattende osoon en 'n metaal - het 'n rubidiumosonied-verbinding opgelewer. Wat volg is 'n stelselmatige studie om die effek te ondersoek indien 'n osoonligand naby genoeg aan 'n oorgangsmetaal geplaas word om kompleksering te bevoordeel (metale wat gebruik is, is die eerste oorgangsreeks vanaf titanium tot koper). As gevolg van die onbekendheid van die sisteem is vier verskillende oriëntasies van die osoonligand relatied tot die metal ('n metal katioon in die geval) as beginpunt ondersoek. Daar is gevind dat koordinasie deur die terminale suurstowwe van die osoonligand vir al die metal katione lei tot energie minima, alhoewel dié minima nie noodwendig die globale minima op die potensiële energie oppervlaktes van die katione is nie. 'n Verdere studie is gedoen deur karboniel- en waterstofligande tot die sisteem te voeg, gelei deur die 18-elektron reel. Vir hierdie berekeninge is koördinasie deur die terminale suurstowwe gebruik. In beide reeks is dissosiasie-energieë bereken. Die dissosiasie energieë van die M(CO)nHm(0₃) komplekse was deurgaan positief wat aandui dat die komplekse teoreties stabiel is. Die verkrygde golffunksies is hierna analiseer deur middel van drie tegnieke: Atoms in Molecules (AIM), Charge Decomposition Analysis (CDA) en Natural Bond Orbital Analysis (NBO). AIM het getoon dat bindings inderdaad gevorm word tussen die osoonligand en die metal en bet die moontlikheid laat ontstaan dat die bindingsmodel volgens die Dewar-Chatt-Duncason (DCD) model van σ-donasie en л-terugdonasie geïnterpreteer kan word. Hierdie waarneming is bevestig deur CDA. NBO resultate kon nie suksesvol gebruik word nie as gevolg van die hoë graad van electron delokalisasie van die komplekse.